Janet Mock

Janet Mock (født 10. marts 1983 i Honolulu, Hawaii) er en amerikansk journalist, forfatter, forkæmper for transkønnedes rettigheder og forhenværende redaktør på People Magazine's hjemmeside.

Ungdom og uddannelse 
Mock blev født i Honolulu på Hawaii og voksede op på Hawaii og i Oakland, Californien.

Mock er af afrikansk-amerikansk og hawaiiansk herkomst.

Som 16-årig var Mock sexarbejder.

Mock var den første person i hendes familie, der kom på college. Hun har en BA-grad i fashion merchandising fra University of Hawaii at Manoa og en MA-grad i journalistik fra New York University. Hun gennemgik kønskorrigerende operation i Bangkok som 18-årig midt i hendes første år på college.

Mock sprang offentligt ud som transkønnet kvinde i 2011 igennem en artikel af Marie Claire, men problematiserede den måde, hvorpå de gav et forkert indtryk af hendes køn ved at skrive, at hun var født og opvokset som dreng. "Jeg blev født i det, som læger påstår, er en drengs krop. Jeg fik ikke lov til at vælge hvilket køn, jeg ville tildeles ved min fødsel... Kønskorrigerende kirurgi har ikke gjort mig til kvinde. Jeg har altid været kvinde". I 2014, imens hun gjorde reklame for hendes bog Redefining Realness, udmeldte hun, at hun ikke havde valgt Marie Claire artiklens titel.

Mock har valgt sit fornavn Janet efter Janet Jackson.

Karriere 
Mock startede sin karriere som journalist på People Magazine, hvor hun var redaktør i mere end fem år.

Mock underviser med særligt fokus på transkønnethed for LGBTQ-ungdomscenteret ved Hetrick-Martin Institute, som driver Harvey Milk High School – en high school for LGBT-teenagere i New York City.

I 2012 startede hun Twitter-hashtagget #GirlsLikeUs for at styrke transkønnede kvinder, hvilket fik opmærksomhed fra flere queer-media sider.

I 2012 holdt hun også hovedtalen til Lavender Commencement til ære for LGBT-studerende ved University of Southern California. Hun var desuden medformand, nomineret og vært ved GLAAD Media Awards 2012.

Mock har indsendt en video om hendes oplevelser som transkønnet kvinde til "It Gets Better" projektet og har skrevet om transkønnedes problemer for Huffington Post og xojane .

I juni 2013 forlød det, at Mock var blevet meldt ind i Arcus Foundations bestyrelse – en verdensomspændende fond dedikeret til aktivisme for social retfærdighed.

Hun er med i LGBT-dokumentaren The OUT List, der havde premiere den 21. juni, 2013 på Olympia Theater and Office Building i Miami og blev screenet på HBO den 27. juni, 2013. Hun er også med i en dokumentar fra 2011 ved navn Dressed. Den 14. november 2013 blev Mock æret som medlem af OUT100, Out Magazine'''s 100 "mest indtryksgivende mennesker for året", og overrakte ved eventet Reader's Choice Award til Laverne Cox.

Mock har skrevet et memoir, som oprindeligt blev annonceret under navnet Fish Food, der senere blev ændret til Redefining Realness, som blev udgivet i februar 2014Redefining Realness: My Path to Womanhood, Identity, Love & So Much More: Janet Mock: 9781476709123: Amazon.com: Books. For at gøre reklame for sin bog blev hun i februar 2014 interviewet på CNN's Piers Morgan Live. Interviewene med Morgan blev blandt andet kaldt "omstridte" og "kontroversielle". Bogen kom på New York Times bestsellerliste for hardcover nonfiction.

I 2014 tog Mock imod et tilbud om at blive redaktør på Marie Claire.

I 2014 meldte Mock sig desuden ind i en kampagne mod en lov i Phoenix, Arizona, som ville gøre det muligt for politiet at arrestere på baggrund af mistanke om “at synliggøre prostitution”. Denne lov mener hun, på baggrund af domfældelsen af den ikke-hvide transkønnede aktivist Monica Jones, går målrettet efter ikke-hvide transkønnede kvinder. Mock tweetede: "Speak against the profiling of #TWOC [trans woman of color], like Monica Jones. Tweet #StandWithMonica + follow @SWOPPhx [Sex Workers Outreach Project – Phoenix AZ Chapter] now!", i korte træk – "Sig fra overfor profilering af ikke-hvide transkvinder som Monica Jones!"

I 2014 blev Mock også afbilledet sammen med 13 andre transkønnede kvinder på forsiden af C☆NDY Magazine i anledning af deres femårsdag - Laverne Cox, Carmen Carrera, Geena Rocero, Isis King, Gisele Alicea, Leyna Ramous, Dina Marie, Nina Poon, Juliana Huxtable, Niki M’nray, Pêche Di, Carmen Xtravaganza og Yasmine Petty.

 Priser og hædersbevisninger 
I november 2012 uddelte The Sylvia Rivera Law Project deres Sylvia Rivera Activist Award til Janet Mock.

GBMNews.com betegnede Mock som en af de 15 mest indflydelsesrige homoseksuelle berømtheder i 2012, omend hun ikke er homoseksuel.

Mock blev skrevet med i Trans 100, som er den første årlige liste á 100 bemærkelsesværdige transkønnede fortalere i Amerika's Forenede Stater, and holdt hovedtalen ved eventets lancering den 29 marts, 2013 i Chicago.'Trans 100' And 'Trans* H4CK' Events To Be Held In Chicago

Mock var med i videoen, der fulgte med "Google Doodlen" til International Women's Day i 2014.

I 2014 kom Mock med på The Advocate Magazine's årlige "40 Under 40" liste samt deres liste over de 50 mest indflydelsesrige LGBT personer i medierne.

I 2014 kom Mock også med i The Annual Root 100'', der hædrer “sorte rollemodeller, innovatører and kulturpersonligheder” á 45 år og ned.

Personlige detaljer 
Mock bor i New York City med sin forlovede, fotografen Aaron Tredwell.

Kontroverser 

I februar 2014 blev Mock interviewet i "Piers Morgan Live" på CNN. Dette interview resulterede i en strid på Twitter mellem Morgan og Mock, hvor hun beskyldte ham for at sensationalisere hendes liv ved at sætte fokus på hendes privatliv og krop i stedet for hendes nye bog, Redefining Realness. Hun fortalte i BuzzFeed, at Morgan ikke ville diskutere transkønnedes problemer eller det arbejde, hun havde begået, men blot var interesseret i at gøre en sensation ud af hendes liv. På grund af dette så Morgan sig som modtager på en heftig kritik fra LGBTQ-miljøet, hvilket resulterede i, at Mock blev inviteret ind i showet endnu en gang, hvor Morgan forsøgte at forstå grunden til kritikken, mens Mock forklarede problemerne ved den måde transkønned og deres liv bliver fremstillet i medierne.

I et interview med Fusion's Alicia Menendez, påtog Mock sig den udspørgende rolle til sidst i interviewet for at vende samtalen om køn på hovedet. Mock bad som interviewer Menendez om at bevise hendes køn og hendes status som ciskønnet, og stilte bl.a. spørgsmål som "har du en vagina?" i et forsøg på at give en indtryk af, hvordan det ofte føles for transpersoner at blive interviewet.

References

External links 
 Janet Mock's blog
 Janet Mock's podcast with her boyfriend Aaron Tredwell
 Janet Mock's twitter

Aktivister fra USA
Transkønnede
Forfattere fra USA
Journalister fra USA
Personer fra Honolulu